Keski-Karjalan Diabetesyhdistys ry

Syyskokous sunnuntaina 1. päivänä joulukuuta 2019 klo 12 Kiteen evankelisella opistolla Opistontie 7, Kitee.

Esityslista:

1. Kokouksen avaus, hallituksen puheenjohtaja
2. Valitaan kokouksen puheenjohtaja, sihteeri, kaksi pöytäkirjantarkastajaa ja tarvittaessa kaksi ääntenlaskijaa.
3. Todetaan kokouksen laillisuus ja päätösvaltaisuus
4. Hyväksytään kokouksen työjärjestys
5. Vahvistetaan toimintasuunnitelma, liittymis- ja jäsenmaksun suuruus sekä tulo- ja menoarvio seuraavalle kalenterivuodelle 2020.
6. Valitaan hallituksen puheenjohtaja ja muut jäsenet sääntöjen 8§:n mukaisesti: ”Yhdistyksen asioita hoitaa hallitus, johon kuuluvat syyskokouksessa valitutpuheenjohtaja ja 2-6 varsinaista jäsentä ja 2-3 varajäsentä. Henkilö voidaan valita puheenjohtajaksi enintään kuudeksi perättäiseksi toimikaudeksi. Hallituksen toimikausi on yksi kalenterivuosi. Hallitus valitsee keskuudestaan varapuheenjohtajan sekä ottaa keskuudestaan tai ulkopuoleltaan sihteerin, rahastonhoitajan ja muut tarvittavat toimihenkilöt.”
7. Valitaan kaksi toiminnantarkastajaa ja heille varatoiminnantarkastajat
8. Päätetään yhdistyksen kokousten kokouskutsutavasta sääntöjen 12 §:n mukaisesti: ”Ilmoitus yhdistyksen kokouksen ajasta ja paikasta sekä siinä käsiteltävistä asioista on kirjallisesti lähetettävä kaikille yhdistyksen jäsenille tai ilmoitettava yhdistyksen toimialueen eniten levinneessä sanoma- tai paikallislehdessä vähintään seitsemän vuorokautta ennen kokousta.”
9. Käsitellään muut kokouskutsussa mainitut asiat  
   Mikäli yhdistyksen jäsen haluaa saada jonkin asian yhdistyksen kevät- tai syyskokouksen käsiteltäväksi, on hänen ilmoitettava siitä kirjallisesti hallitukselle niin hyvissä ajoin, että asia voidaan sisällyttää kokouskutsuun. Myös Suomen Diabetesliitto ry:n hallituksella on oikeus saada jokin asia yhdistyksen kevät- tai syyskokouksen käsiteltäväksi.
10. Kokouksen päätös

Vuosikokouksen päätyttyä lauletaan joululauluja ja nautitaan jouluateria. Keittiö on varautunut siihen, että ateria alkaa klo 13.

Tohmajärvellä 3. päivänä lokakuuta 2019

Matti Perälä, puheenjohtaja